Diari Oficial de la Generalitat Valenciana


Sumari del DOGV 3723, del 04-04-2000 (2000/2393)

Notificació de l'expedient número 67/8228 HNN. Resolució de data 10 de novembre de 1999, del director territorial de la Conselleria de Medi Ambient.
----------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2393


Organisme emissor
:   Conselleria de Medi Ambient

Tipus de document
:   Anunci

Notificació de l'expedient número 67/8983 FCJ. Resolució de data 10 de novembre de 1999, del director territorial de la Conselleria de Medi Ambient. [2000/X2393]
  
De conformitat amb el que ha acordat la Secretaria General en els expedients tramitats per la Unitat d'Inspecció Mediambiental, segons el que es disposa en l'article 55.3 de la Llei de Règim Jurídic de les Administracions Públiques i del Procediment Administratiu Comú, en relació amb l'article 59.4 de la mateixa llei, es notifica a l'interessat que a continuació s'indica la resolució dictada pel director territorial de la Conselleria de Medi Ambient de l'expedient sancionador que s'indica mitjançant aquest edicte.
  
1. Expedient número 67/9572 BLU. Interessat expedientat: Vicente García Pons. Resolució de data 10 de novembre de 1999, per la qual s'acorda imposar-li una sanció de 400.000 pessetes de multa per la comissió d'una infracció administrativa tipificada com a menys greu en els apartats 13 i 19 de l'article 52, en relació amb l'apartat 2 c) de l'article 54, tot això de la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, i concedir-li el termini d'un mes comptat a partir de l'endemà de la notificació de la present resolució perquè demolisca allò indegudament construït sense autorització al Paratge Racons del terme municipal de Pego, dins del Parc Natural de la Marjal de Pego-Oliva. El seu últim domicili conegut és el del carrer Major, 87, del terme municipal del Verger.
  
L'import de la multa s'haurà de fer efectiu en qualsevol de les oficines de les entitats col·laboradores que s'indiquen al marge esquerre de l'imprès que l'interessat haurà de recollir a la Unitat d'Inspecció Mediambiental de la Conselleria de Medi Ambient. El pagament l'haurà d'efectuar en el termini d'un mes, comptat a partir de l'endemà de la publicació del present edicte. Una vegada efectuat l'ingrés haurà de remetre a la Unitat d'Inspecció Mediambiental la còpia rosa del document com a justificant d'haver efectuar el pagament.
  
Cosa que es comunica a l'interessat a fi que contra aquesta resolució, que no posa fi a la via administrativa, puga presentar un recurs d'alçada davant la directora general de Planificació i Gestió del Medi de la Conselleria de Medi Ambient, en el termini d'un mes comptat a partir de l'endemà de la publicació del present edicte, d'acord amb el que es disposa en els article 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquest edicte és expedit com a notificació a l'interessat consignat anteriorment.